ΚΑΝΟΝΙΣΜΟΣ (ΕΚ) αριθ. 810/95 ΤΗΣ ΕΠΙΤΡΟΠΗΣ της 11ης Απριλίου 1995 που επιβάλλει οριστικά ποσοτικά όρια στις εισαγωγές στην Κοινότητα ορισμένων κλωστοϋφαντουργικών προϊόντων (κατηγορίας 14, 17 και 29) καταγωγής Λαϊκής Δημοκρατίας της Κίνας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3030/93 του Συμβουλίου της 12ης Οκτωβρίου 1993 περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας και από τον κανονισμό (ΕΚ) αριθ. 3298/94 (2), και ιδίως το άρθρο 10,

Εκτιμώντας:

ότι το άρθρο 10 του κανονισμού (ΕΟΚ) αριθ. 3030/93 καθορίζει τους όρους υπό τους οποίους μπορεί να επιβάλλονται ποσοτικά όρια 7 ότι οι εισαγωγές στην Κοινότητα ορισμένων κλωστοϋφαντουργικών προϊόντων των κατηγοριών 14, 17 και 29 καταγωγής Λαϊκής Δημοκρατίας της Κίνας (που στο εξής αναφέρεται ως «Κίνα») έχουν υπερβεί το επίπεδο που αναφέρεται στο άρθρο 10 παράγραφος 1 σε συνδυασμό με το παράρτημα ΙΧ του κανονισμού (ΕΟΚ) αριθ. 3030/93 7 ότι, σύμφωνα με την παράγραφο 3 του άρθρου 10 του κανονισμού (ΕΟΚ) αριθ. 3030/93, η Κίνα ειδοποιήθηκε, στις 28 Οκτωβρίου 1994, σχετικά με αιτήματα για τη διενέργεια διαβουλεύσεων όσον αφορά τις εισαγωγές στην Κοινότητα κλωστοϋφαντουργικών προϊόντων των κατηγοριών 14 και 17 και, στις 15 Νοεμβρίου 1994, σχετικά με αίτημα για τη διενέργεια διαβουλεύσεων όσον αφορά τις εισαγωγές στην Κοινότητα κλωστοϋφαντουργικών προϊόντων της κατηγορίας 29 7 ότι, εν αναμονή μιας αμοιβαίας ικανοποιητικής λύσης, οι εισαγωγές στην Κοινότητα προϊόντων που υπάγονται στις κατηγορίες 14 και 17 καταγωγής Κίνας υπόκεινται σε προσωρινά ποσοτικά όρια για την περίοδο από 28 Οκτωβρίου 1994 έως 28 Ιανουαρίου 1995 βάσει του κανονισμού (ΕΚ) αριθ. 2797/94 του Συμβουλίου (3) και οι εισαγωγές στην Κοινότητα προϊόντων που υπάγονται στην κατηγορία 29 καταγωγής Κίνας, υπόκεινται σε προσωρινά ποσοτικά όρια για την περίοδο από 15 Νοεμβρίου 1994 έως 14 Φεβρουαρίου 1995 βάσει του κανονισμού (ΕΚ) αριθ. 59/95 της Επιτροπής (4) 7 ότι, σαν αποτέλεσμα των διαβουλεύσεων με την Κίνα, συμφωνήθηκε ότι η Κίνα, από 29 Ιανουαρίου 1995 θα περιορίσει τις εξαγωγές της στην Κοινότητα κλωστοϋφαντουργικών προϊόντων που υπάγονται στις κατηγορίες 14, 17 και 29 για το έτος 1995 σε συγκεκριμένες ποσότητες και ότι θα εφαρμόζονται στα προϊόντα αυτά οι διατάξεις της συμφωνίας για το εμπόριο κλωστοϋφαντουργικών προϊόντων μεταξύ της Κοινότητας και της Κίνας οι οποίες αφορούν τις εξαγωγές προϊόντων που υπόκεινται σε ποσοτικά όρια που καθορίζονται στο παράρτημα ΙΙ της συμφωνίας, και ιδιαίτερα εκείνες που έχουν σχέση με το σύστημα διπλού ελέγχου 7 ότι συμφωνήθηκε επίσης ότι προϊόντα των κατηγοριών 14 και 17 που έχουν αποσταλεί πριν από τις 28 Οκτωβρίου 1994 από την Κίνα στην Κοινότητα (EUR. 12) και προϊόντα της κατηγορίας 29 που έχουν αποσταλεί πριν από την 1η Ιανουαρίου, από την Κίνα στην Κοινότητα (EUR. 12) δεν θα υπόκεινται στα όρια που ισχύουν για τις αντίστοιχες κατηγορίες και ότι η ίδια μεταχείριση θα εφαρμόζεται σε προϊόντα κάθε προαναφερθείσας κατηγορίας που έχουν αποσταλεί πριν από την 1η Ιανουαρίου 1995 από την Κίνα στη Δημοκρατία της Αυστρίας, στη Δημοκρατία της Φινλανδίας και στο Βασίλειο της Σουηδίας, εφόσον προσκομίζονται για θέση σε ελεύθερη κυκλοφορία πριν από τις 31 Μαρτίου 1995 στη Δημοκρατία της Αυστρίας, στη Δημοκρατία της Φινλανδίας και στο Βασίλειο της Σουηδίας, προορίζονται αποκλειστικά για εγχώρια κατανάλωση στις χώρες αυτές και έχουν γίνει δεκτά στο έδαφος των εν λόγω χωρών βάσει του εθνικού καθεστώτος που θα εφαρμοζόταν σ' αυτά πριν από την ημερομηνία προσχώρησης 7 ότι, για το λόγο αυτό, πρέπει να επιβεβαιωθεί ότι οι εισαγωγές στην Κοινότητα προϊόντων για τα οποία εισάγονται οριστικά ποσοτικά όρια, υπόκεινται και εξακολουθούν να υπόκεινται από 1ης Ιανουαρίου 1995 στις διατάξεις του κανονισμού (ΕΟΚ) αριθ. 3030/93 οι οποίες εφαρμόζονται σε εισαγωγές προϊόντων που υπόκεινται στα ποσοτικά όρια που αναφέρονται στο παράρτημα V του εν λόγω κανονισμού, και ιδιαίτερα σε εκείνες που αφορούν το σύστημα διπλού ελέγχου που περιγράφεται στο παράρτημα ΙΙΙ και αναφέρεται στην παράγραφο 4 του άρθρου 10 του κανονισμού (ΕΟΚ) αριθ. 3030/93 7 ότι τα προϊόντα που υπάγονται στις κατηγορίες 14, 17 και 29 και έχουν εξαχθεί από την Κίνα την 1η Ιανουαρίου 1995 ή μετά την ημερομηνία αυτή, πρέπει να καταλογίζονται στα ποσοτικά όρια που καθορίζονται για την περίοδο από 1ης Ιανουαρίου μέχρι 31 Δεκεμβρίου 1995 7 ότι τα ποσοτικά όρια που έχουν συμφωνηθεί για το 1995 δεν θα πρέπει να εμποδίζουν την εισαγωγή:

1. προϊόντων που υπάγονται στις κατηγορίες 14 και 17 και έχουν αποσταλεί από την Κίνα πριν από την έναρξη ισχύος του κανονισμού (ΕΚ) αριθ. 2797/94 ή μεταξύ της 29ης Ιανουαρίου 1995 και της ημερομηνίας έναρξης της ισχύος του παρόντος κανονισμού 7 2. προϊόντων που υπάγονται στην κατηγορία 29 και έχουν αποσταλεί από την Κίνα πριν από την έναρξη ισχύος του κανονισμού (ΕΚ) αριθ. 59/95 ή μεταξύ της 14ης Φεβρουαρίου 1995 και της ημερομηνίας έναρξης της ισχύος του παρόντος κανονισμού και 3. προϊόντων που υπάγονται στις κατηγορίες 14, 17 και 29 και έχουν αποσταλεί πριν από την 1η Ιανουαρίου 1995 από την Κίνα στη Δημοκρατία της Αυστρίας, στη Δημοκρατία της Φινλανδίας και στο Βασίλειο της Σουηδίας, εφόσον προσκομίζονται για θέση σε ελεύθερη κυκλοφορία πριν από τις 31 Μαρτίου 1995 στη Δημοκρατία της Αυστρίας, στη Δημοκρατία της Φινλανδίας και στο Βασίλειο της Σουηδίας, προορίζονται αποκλειστικά για εγχώρια κατανάλωση στις χώρες αυτές και έχουν γίνει δεκτά στο έδαφος των εν λόγω χωρών σύμφωνα με το εθνικό καθεστώς που θα τους είχε εφαρμοστεί πριν από την ημερομηνία προσχώρησης 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Με την επιφύλαξη των διατάξεων του άρθρου 2, οι εισαγωγές στην Κοινότητα των κατηγοριών προϊόντων καταγωγής Κίνας (κατηγορίες 14, 17 και 29) που απαριθμούνται στο παρόν παράρτημα, υπόκεινται στα ποσοτικά όρια που ορίζονται στο παρόν παράρτημα για την περίοδο από 1 Ιανουαρίου 1995 έως 31 Δεκεμβρίου 1995.

Άρθρο 2

Οι εισαγωγές προϊόντων που υπάγονται στις κατηγορίες 14, 17 και 29, που απαριθμούνται στο άρθρο 1 και τα οποία έχουν αποσταλεί από την Κίνα την 1η Ιανουαρίου 1995 ή μετά την ημερομηνία αυτή, υπόκεινται στις διατάξεις του κανονισμού (ΕΟΚ) αριθ. 3030/93 οι οποίες εφαρμόζονται στις εισαγωγές στην Κοινότητα προϊόντων που υπόκεινται στα ποσοτικά όρια που καθορίζονται στο παράρτημα V του εν λόγω κανονισμού και ιδιαίτερα στο σύστημα διπλού ελέγχου που περιγράφεται στο παράρτημα ΙΙΙ του εν λόγω κανονισμού.

Όλες οι ποσότητες προϊόντων που υπάγονται στις κατηγορίες 14, 17 και 29 και έχουν εξαχθεί στην Κοινότητα από την Κίνα την 1η Ιανουαρίου 1995 ή μετά την ημερομηνία αυτή και τίθενται σε ελεύθερη κυκλοφορία, θα αφαιρεθούν από τις αντίστοιχες ποσότητες που αναφέρονται στο παρόν παράρτημα.

Άρθρο 3

Τα όρια που καθορίζονται στο παράρτημα δεν εμποδίζουν την εισαγωγή:

α) προϊόντων που υπάγονται στις κατηγορίες 14 και 17 και έχουν αποσταλεί από την Κίνα πριν από την ημερομηνία έναρξης ισχύος του κανονισμού (ΕΚ) αριθ. 2797/94 ή μεταξύ της 29ης Ιανουαρίου 1995 και της ημερομηνίας έναρξης ισχύος του παρόντος κανονισμού 7 β) προϊόντων που υπάγονται στην κατηγορία 29, και έχουν αποσταλεί από την Κίνα πριν από την έναρξη ισχύος του κανονισμού (ΕΚ) αριθ. 59/95 ή μεταξύ της 14ης Φεβρουαρίου 1995 και της ημερομηνίας έναρξης της ισχύος του παρόντος κανονισμού και γ) προϊόντων που υπάγονται στις κατηγορίες 14, 17 και 29 και έχουν αποσταλεί πριν από την 1η Ιανουαρίου 1995 από την Κίνα στη Δημοκρατία της Αυστρίας, στη Δημοκρατία της Φινλανδίας και στο Βασίλειο της Σουηδίας, εφόσον προσκομίζονται για θέση σε ελεύθερη κυκλοφορία πριν από τις 31 Μαρτίου 1995 στη Δημοκρατία της Αυστρίας, στη Δημοκρατία της Φινλανδίας και στο Βασίλειο της Σουηδίας, προορίζονται αποκλειστικά για εγχώρια κατανάλωση στις χώρες αυτές και έχουν γίνει δεκτά στο έδαφος των εν λόγω χωρών σύμφωνα με το εθνικό καθεστώς που θα εφαρμοζόταν σ' αυτά πριν από την ημερομηνία προσχώρησης.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Απριλίου 1995.

Για την Επιτροπή Leon BRITTAN Αντιπρόεδρος

ΠΑΡΑΡΤΗΜΑ

>ΘΕΣΗ ΠΗΝΑΚΑ>